Ο+ΝΕΟΣ+ΡΟΛΟΣ+ΤΟΥ+ΔΑΣΚΑΛΟΥ

Ο εκπαιδευτικός σύμφωνα με το νέο ρόλο του θα πρέπει να έχει υπόψη ότι:


 * Δεν προσφέρει πληροφορίες, αλλά δίνει ερεθίσματα και λειτουργεί ως σύμβουλος και συμπαραστάτης.Ο δάσκαλος έχει ρόλο διευκολυντή, συντονιστή και εμψυχωτή στη διαδικασία της μάθησης.
 * Προκαλεί και διατηρεί το ενδιαφέρον του μαθητή για το μαθησιακό στόχο.
 * Απορρίπτει την αντίληψη πως υπάρχει μόνο μια στοιχειώδης αλήθεια που περιγράφει τον κόσμο.
 * Ενθαρρύνει και δέχεται την αυτονομία και πρωτοβουλία των μαθητών, αναγνωρίζοντας ότι ο μαθητής αποτελεί πλέον τον κεντρικό ρόλο σε όλα τα στάδια εξέλιξης του μαθήματος.
 * Εξετάζει το γνωστικό επίπεδο των μαθητών, σχετικά με τις ερευνούμενες έννοιες, εμπλέκεται με το μαθητή σε ένα δημιουργικό διάλογο και ενθαρρύνει τους μαθητές να συμμετάσχουν σε συνομιλίες μαζί τους και με άλλους.
 * Χρησιμοποιεί τη γνωστική μεθοδολογία, όπως την ταξινόμηση, την ανάλυση, την πρόβλεψη και τη δημιουργία.
 * Εμπλέκει τους μαθητές στη διαδικασία να δημιουργούν αντιφάσεις στις αρχικές υποθέσεις τους και ενθαρρύνει έπειτα τη συζήτηση. (Πρέζας, 2003:39-41)

Πηγή: Πρέζας Παντελής, (2003), //Θεωρίες Μάθησης και Εκπαιδευτικό Λογισμικό//, Κλειδάριθμος, Αθήνα